b'\n_START_ARTICLE_\nHMS Chatham (1911)\n_START_SECTION_\nPalvelus\n_START_PARAGRAPH_\nAlus liitettiin palvelukseen otettaessa V\xc3\xa4limeren-laivaston 2. taistelulaivueeseen, josta se siirrettiin hein\xc3\xa4kuussa 1913 1. kevyt risteilij\xc3\xa4laivueeseen. Se palveli 1913\xe2\x80\x931914 V\xc3\xa4limerell\xc3\xa4 2. kevyt risteilij\xc3\xa4laivueessa, jonka mukana se etsi 1914 Saksan laivaston risteilij\xc3\xb6it\xc3\xa4 SMS Goebeni\xc3\xa4 ja SMS Breslauta n\xc3\xa4iden pyrkiess\xc3\xa4 Turkkiin. Alus siirrettiin laivueen mukana viel\xc3\xa4 vuoden 1914 aikana Punaisellemerelle._NEWLINE_HMS Chatham m\xc3\xa4\xc3\xa4r\xc3\xa4ttiin osallistumaan marraskuussa 1914 SMS K\xc3\xb6nigsbergin etsint\xc3\xa4\xc3\xa4n. Alus palasi toukokuussa 1915 V\xc3\xa4limerelle osallistuakseen Gallipolin taistelun tukemiseen. Alus sijoitettiin Suvlanlahdelle, jossa se oli maihinnousulaivaston komentajan kontra-amiraali John de Robeckin lippulaivana. Se palasi 1916 Britteinsaarille, jossa se liitettiin Suuren laivaston 3. risteilij\xc3\xa4viirikk\xc3\xb6\xc3\xb6n. Alus osui miinaan 26. toukokuuta, mink\xc3\xa4 seurauksena se siirrettiin telakalle korjattavaksi._NEWLINE_Alus lainattiin vuonna 1920 Uuden-Seelannin laivastolle ja se myytiin romutettavaksi 13. hein\xc3\xa4kuuta 1926 Wardille Pembrokeen.'